ddrg/super_eurlex huggingface dataset:
6.8.

Chun bheith in ann riachtanais phraiticiúla FBManna a thuiscint agus bearta a spriocdhíriú ar bhealach iomchuí, is den riachtanas é bunachar sonraí fónta a bheith ann faoi na dálaí ar an leibhéal áitiúil. Beidh sé tábhachtach freisin do lucht ceaptha beartas ar an uile leibhéal nasc a bheith acu le saol praiticiúil agus imthosca FBManna. Molann CESE don Choimisiún Líonra Toscairí na FBManna a neartú a thuilleadh i dtreo samhail níos idirghníomhaí, samhail a chruthódh nasc buan díreach le FBManna agus le heagraíochtaí ionadaíochta FBManna agus líonraí tacaíochta amhail comhpháirtithe sóisialta agus eagraíochtaí geallsealbhóirí ábhartha, agus an nasc sin a bheith chomh gar dóibh agus is féidir agus chomh cuimsitheach agus is féidir. Rud eile de, tá CESE ag iarraidh ar an gCoimisiún Toscaire FBManna an Aontais Eorpaigh a cheapadh gan mhoill agus obair an toscaire a lainseáil, ar toscaire é nár mhiste stádas feidhmiúil seachas stádas fáthchiallach amháin a bheith aige sna hinstitiúidí. Cuireann CESE i bhfios go láidir an ról cinniúnach atá ag Líonra Toscairí na FBManna, ag an Líonra Fiontar Eorpach agus ag eagraíochtaí FBManna chun na bearta tacaíochta uile a phoibliú chomh forleathan agus is féidir, ar mhaithe leis an bhfaisnéis a scaipeadh ar an líon is leithne is féidir de FBManna.
4.18.

Leis an digiteáil agus an t-uathoibriú a ghabhann le glasú an mhuiriompair, tiocfaidh athrú suntasach ar an earnáil. Níl sé sin beartaithe sa ghearrthéarma, go háirithe ós rud é nach bhfuil longúinéir go hiomlán ullamh ina leith go fóill. Mar sin féin sin, tá na teicneolaíochtaí nua seo curtha in oiriúint do shoithí atá ann cheana. Cúis eile leis an drogall sin is ea an costas a bhaineann le cabhlaigh a athnuachan.
3.6.

Tá an baol ann, de dheasca thionchar ghéarchéim COVID-19 ar chúrsaí spóirt, gur laghdú a thiocfaidh ar na deiseanna spórt a chleachtadh nó nach bhféadfar spórt a chleachtadh. In éagmais bearta sonracha agus “nuálacha” lenar féidir dul i ngleic go héifeachtach leis na fadhbanna agus réitigh orthu a aimsiú, beidh tionchar tubaisteach ag na hiarmhairtí éagsúla ar tréithe iad den ghné shóisialta agus eacnamaíoch a bhaineann leis an gcás baolach sin, agus beidh teorainn le gníomhaíochtaí áirithe atá riachtanach chun an cháilíocht saoil, an dea-bhail agus sláinte daoine a áirithiú. Fágfaidh an cás sin go mbeidh a lán comhlachtaí, comhlachas agus gnólachtaí atá gníomhach i réimse an spóirt i mbaol a ndruidte, agus, ní hamháin sin, ach cruthófar fadhb shóisialta a bhaineann le cáilíocht saoil daoine agus fadhb eacnamaíoch a bhaineann leis an easpa foinse ioncaim acu siúd a mhaireann ar an obair sin. Ar an gcaoi chéanna, mar gheall ar an gcruatan eacnamaíoch atá mar thoradh ar an ngéarchéim, ní bheidh sé ar chumas a lán daoine íoc as táillí spóirt a leanaí, ná as a dtáillí spóirt féin, rud a mbeidh tionchar diúltach aige ar an dea-bhail choirp agus ar an tsláinte.
Tá difríochtaí ann ó Bhallstát go Ballstát maidir leis an gcreat inar féidir leis an tsochaí shibhialta páirt a ghlacadh sa phróiseas ceaptha beartas. Tá macasamhail náisiúnta de CESE i gcuid de na Ballstáit, cé nach ionann an chumhacht atá acu go léir agus bíonn an scéal ag athrú i gcónaí. Is struchtúr é struchtúr CESE, ina bhfuil comhaltaí a dhéanann ionadaíocht do thrí ghrúpa – fostóirí, oibrithe agus “Eagraíochtaí na Sochaí Sibhialta” – a d’fhéadfaí a athchruthú agus mbeadh rath air ar an leibhéal náisiúnta, réigiúnach agus áitiúil.

De bhreis ar an obair a rinneadh i gcomhar leis an tsochaí shibhialta ar leibhéal an Aontais, bhí ról lárnach ag eagraíochtaí náisiúnta na sochaí sibhialta freisin ó thaobh an leas a bhaintear as an tSaoráid Téarnaimh agus Athléimneachta a mhúnlú sna Ballstáit.
6.3

Is é an t-aon réiteach atá ann ar an gcomhrac i gcoinne an athraithe aeráide agus ar an ualach rómhór arna chur ar acmhainní nádúrtha an Domhain ná aistriú tapa ó shreabhadh líneach na n-ábhar agus an fhuinnimh chuig samhail chiorclach. Leis na samhlacha geilleagair chiorclaigh a chuirtear i bhfeidhm in earnáil an troscáin, is féidir luach a aisghabháil ó tháirgí agus fás eacnamaíoch agus cruthú post a áirithiú. Tá CESE á chur i bhfáth go bhfuil troscán, agus go háirithe táirgí fíoradhmaid, ríthábhachtach maidir le carbón a stóráil agus, ar an gcaoi sin, rannchuidiú go héifeachtach leis an gcomhrac i gcoinne an athraithe aeráide.
Is í an athchúrsáil, tar éis úsáid an táirge ar feadh i bhfad, agus tar éis a athúsáide, an chéad chuid eile den Rialachán a bhaineann le bheith tíosach ar acmhainní. Is é aidhm atá ann méadú a chur ar an méid den táirge is féidir a athchúrsáil, ar in-athchúrsáilteacht na dtáirgí, agus ar luach na n-earnálacha athchúrsála agus deisithe. Tacaíonn CESE leis an gcuspóir, ach meabhraíonn sé go bhfuil roinnt bacainní teicniúla, dlíthiúla agus coincheapúla fós le sárú.

An machnamh atá déanta ar thimthriall na n-ábhar, léiríonn sé na bearnaí ollmhóra a chaithfear a líonadh leis an athrú a thabhairt i gcrích. Mar shampla, ba cheart rátaí athchúrsála níos airde a bheith ann i dteannta na gcuótaí íosta i gcás úsáid ábhair athchúrsáilte, nó in-athchúrsáilteacht theoiriciúil (3) táirgí a bheith comhsheasmhach le hindéantacht theicniúil na hathchúrsála agus le cur chun feidhme praiticiúil na mbeart athchúrsála. In earnáil na bplaisteach, mar shampla, tá gá le go leor athruithe sa ndearadh agus sa dtáirgeadh sula ndéantar amhábhair thánaisteacha a chóireáil ar bhealach éagsúil le hamhábhair phríomhúla (4).

Is deis don Eoraip í an athchúrsáil freisin. Mar shampla, is ina n-amhábhar nó ina dtáirgí a onnmhairítear na mianraí miotalacha luachmhara. Ina dhiaidh sin déantar a ndiúscairt nó a gcur ar fáil sa saol ar bheagán costais. Tá gluaisteáin agus dramhaíl leictreonach go mór i gceist leis sin. Ba cheart iad sin a mheas agus a láimhseáil in aicme na n-ábhar in-athúsáidte. Is é leas na haeráide táirgí a bhaint ó chéile, iad a athphróiseáil, agus iad a athchúrsáil. Cruthaíonn siad breisluach nach beag agus poist nua chomh maith céanna (5). Sa mhéid sin ar fad, is ríthábhachtach freisin an chothromaíocht eacnamaíoch, chomhshaoil agus shóisialta a chur san áireamh.
Tuairim ó Choiste Eacnamaíoch agus Sóisialta na hEorpa maidir le togra le haghaidh Treoir ó Pharlaimint na hEorpa agus ón gComhairle lena leasaítear Treoir (AE) 2018/2001 maidir le húsáid fuinnimh ó fhoinsí in-athnuaite a chur chun cinn, Treoir 2010/31/AE maidir le feidhmíocht fuinnimh foirgneamh agus Treoir 2012/27/AE maidir le héifeachtúlacht fuinnimh

(COM(2022) 222 final)

(2022/C 443/22)

Comhairliúchán Parlaimint na hEorpa, 6.6.2022 Comhairle an Aontais Eorpaigh, 15.6.2022 Bunús dlí Airteagal 91 agus Airteagal 304 den Chonradh ar Fheidhmiú an Aontais Eorpaigh Rannóg atá freagrach Iompar, Fuinneamh, Bonneagar agus an tSochaí Faisnéise Dáta a glactha sa seisiún iomlánach 13.7.2022 Seisiún iomlánach Uimh. 571 Toradh na vótála (ar son/in aghaidh/staonadh) 201/2/1

Ós rud é go bhfuil ábhar an togra formhuinithe ag an gCoiste agus gurb é a mheas nach gá dó aon bharúil a thabhairt uaidh, chinn sé tuairim a eisiúint lena bhformhuinítear an téacs atá beartaithe.
An 22 Meitheamh 2015, in aon tráth, geall leis, le teacht i bhfeidhm CSDR, cé gur beag beann ar a chéile a tharla, seoladh T2S mar an chéad ardán le haghaidh socraíocht ilairgeadra urrús in airgead bainc ceannais ( 7 ) . I gcás chliaint na TLUnna (ar bainc iad go hiondúil) atá nasctha leis an ardán T2S, fágann sin go mbíonn ina gcumas rogha a dhéanamh idir socraíocht Euro in airgead bainc tráchtála agus/nó in airgead bainc ceannais. Trí urrúis a shocrú in airgead bainc ceannais trí bhíthin an ardáin T2S, is féidir le TLUnna rochtain a thabhairt dá gcliaint ar chomhthiomsú leachtachta aonair Sheirbhísí TARGET an Eurochórais maidir le comhthaobhacht, íocaíochtaí agus socraíocht urrús. Ar an ábhar sin, laghdaíodh go mór an leachtacht is gá chun idirbhearta ar fud na hEorpa a shocrú. Mar sin féin, ní raibh aon iarmhairt aige sin ar na costais ar chúiseanna éagsúla, go príomha toisc go bhfuil an margadh fós ilroinnte de réir línte airgeadra: in 2019, chuaigh táillí T2S ó 15 cent in aghaidh an idirbhirt “seachadadh in áit íocaíochta” go 23,5 cent ( 8 ) . Tá T2S fós lasmuigh de raon feidhme an togra ón gCoimisiún maidir leis an Athbhreithniú ar CSDR a eisíodh i mí an Mhárta 2022.
4.10.

Tá CESE á thabhairt dá aire go mbaineann dúshláin leis an digiteáil ach go gcruthaíonn sí deiseanna le haghaidh na n-údarás cánach freisin. Mar thoradh ar mhéideanna móra sonraí tríú páirtí a bheith ar fáil do na húdaráis chánach, cruthaítear deis an tuairisciú a uathoibriú a thuilleadh, rud a shábhálann idir am agus airgead. D’fhéadfaí leas a bhaint as bailiú sonraí freisin chun dul i ngleic le tearcthuairisciú, seachaint cánach nó calaois. Maidir leis na réitigh bhogearraí atá in úsáid ag riaracháin chánach éagsúla chun sonraí díolachán a thaifeadadh tráth a dhéantar idirbheart – sonraí a d’fhéadfaí a chur faoi bhráid na n-údarás cánach láithreach bonn – tá siad ag cur go sonrach le hioncaim CBL tíortha áirithe cheana féin.
3.15.

Rudaí bunriachtanacha is ea an t-oideachas agus an t-aistriú eolais, ar leibhéal an oideachais éigeantaigh uilíoch agus ar leibhéal na cumarsáide leis an bpobal i gcoitinne araon, agus is bunriachtanaí fós iad do ghrúpaí sóisialta a ndéanann an claochlú difear dóibh. Is den riachtanas a chur os comhair an tsaoil an rogha eile a d’fhéadfadh an tsochaí a dhéanamh má táthar chun an téis a chosaint go bhfágfaidh na hiarrachtaí atá á ndéanamh ag cuid den tsochaí ó thaobh an chlaochlaithe de go mbeidh costais i bhfad níos lú le híoc agus gurb é an pobal idirnáisiúnta ar fad a bheidh thíos leis mura ndéantar beart ar bith.
4.1.

Go nuige seo, is ar bhonn deonach a d’aimsíodh soláthraithe na seirbhísí óstála agus cumarsáide idirphearsanta an t-ábhar neamhdhleathach. Ós saoth leis an gCoimisiún go bhfuil teipthe ar an bhféinrialáil, rud atá tugtha le fios aige go hindíreach, tá sé beartaithe aige iallach a chur ar na soláthraithe réamhráite cur chun gnímh; mura ndéanfaidh siad amhlaidh, gearrfar pionós orthu tar éis do na húdaráis náisiúnta imscrúdú a dhéanamh ina leith. Sa chleachtas, ciallaíonn sin go mbeidh ar na soláthraithe agus ar an lucht óstála gach a scaiptear ar a bhfreastalaithe a scanadh prima facie .
2.1

Is é is aidhm do Threoir 2002/65/CE maidir le Cianmhargú Seirbhísí Airgeadais Tomhaltóirí saorghluaiseacht seirbhísí airgeadais sa mhargadh aonair a áirithiú trí rialacha áirithe maidir le cosaint tomhaltóirí sa réimse sin a chur i gcomhréir le chéile, agus ardleibhéal cosanta a áirithiú do thomhaltóirí. Tá sé tábhachtach a chur chun suntais go bhfuil ardchaighdeáin cosanta tomhaltóirí leagtha síos cheana féin in go leor treoracha agus rialachán a foilsíodh le déanaí agus gurb é buntáiste an togra le haghaidh Treorach líontán sábhála a chur ar fáil i gcás nach ann don chosaint sin, nó i gcás ina bhféadfadh sé nach ann di. I gcás nach bhfuil aon reachtaíocht AE a bhaineann go sonrach le táirge nó nach bhfuil aon rialacha cothrománacha de chuid an Aontais ann a chumhdaíonn an tseirbhís airgeadais, beidh feidhm ag an Treoir go cothrománach maidir le haon seirbhís reatha nó aon seirbhís a bheidh ann amach anseo de chineál baincéireachta, creidmheasa, árachais, pinsin phearsanta, infheistíochta nó íocaíochta arna conrú trí chianchumarsáid (i.e. gan an trádálaí ná an tomhaltóir a bheith i láthair go fisiceach san am céanna). Leis an Treoir, leagtar amach an fhaisnéis atá le tabhairt don tomhaltóir sula dtabharfar an cianchonradh i gcrích (faisnéis réamhchonarthach), deonaítear ceart chun tarraingt siar le haghaidh seirbhísí airgeadais áirithe don tomhaltóir agus bunaítear rialacha maidir le seirbhísí gan iarraidh agus cumarsáid gan iarraidh.
3.4.7

Mar gheall ar an méadú atá ag teacht ar ráta aosaithe an daonra agus ar an ionchas saoil agus mar gheall ar an lucht saothair a bheith ag dul i laghad, is mó ná riamh líon na ndaoine scothaosta a bheidh i gcleithiúnas eacnamaíoch mura n-éireoidh linn an lucht saothair a mhéadú trí bhíthin margaí saothair níos cuimsithí, lena n-áirítear trí ghrúpaí atá eisiata faoi láthair nó faoi ghannionadaíocht sa mhargadh saothair a chur ag obair. Is gá dul i mbun gnímh má táthar chun aghaidh a thabhairt ar na dúshláin sin nach mór do na córais slándála sóisialta agus na córais cúraim sláinte sna Ballstáit a shárú. Is beartas ríthábhachtach i ngach Ballstát é leordhóthanacht agus inbhuanaitheacht airgeadais na gcóras pinsean a chinntiú do chách. Is díol sásaimh do CESE an cur chuige cuimsitheach a mhol an Coimisiún maidir le comhdheiseanna d’fhir agus do mhná i ndáil le cearta pinsin a fháil agus maidir leis an ngá atá le straitéisí um aosú gníomhach chun rannpháirtíocht daoine scothaosta sa mhargadh saothair a éascú agus chun an bhearna phinsin idir na hinscní a laghdú. Tá sé á chur chun suntais ag CESE a thábhachtaí atá sé tréimhsí oibre bearnacha a sheachaint le linn shaol gníomhach oibre an duine d’fhonn tacú le córais slándála sóisialta trí mheán ranníocaíochtaí agus chun a áirithiú go mbeidh daoine i dteideal ioncam pinsin leordhóthanach a fháil nuair a rachaidh siad ar scor.
4.7.

Ag an am céanna, tá amhras ar CESE faoin tábhacht a bhaineann leis an gceanglas nach mbeadh an táirge cosanta faoi réir srian ó thríú tír neamhchomhlachaithe (nó ó eintiteas de chuid tríú tír neamhchomhlachaithe). Ós rud é go gcumhdaítear soláthar den tseilf leis an ionstraim atá beartaithe agus gurb é is aidhm léi aghaidh a thabhairt ar na riachtanais táirgí is práinní, shamhlófaí gur lú a bhaineann an ceanglas sin le hábhar an Ghnímh ná ábhar CEC, arb é is aidhm leis cumais chosanta nua a fhorbairt amach anseo agus ar cuspóir dearbhaithe ina leith an cheannasacht theicneolaíoch. Dá bhrí sin, tá CESE ag iarraidh go ndéanfaí léamh solúbtha ar an bhforáil sin, agus é a fhágáil faoi na Ballstáit cothromaíocht a bhaint amach idir an tsaoirse oibríochtúil, a phráinní atá sé na táirgí a cheannach, agus an idir-inoibritheacht leis an trealamh atá ann cheana.
“Fit for 55”: delivering the EU’s 2030 Climate Target on the way to climate neutrality

I gcomhréir leis an Moladh neamhcheangailteach ón gComhairle maidir le haistriú cóir i dtreo na haeráidneodrachta a áirithiú, tá CESE á chur i bhfáth gur cheart treoir a thabhairt do na Ballstáit maidir le conas dul i ngleic le héifeachtaí sóisialta agus fostaíochta an aistrithe. Ba cheart breithniú a dhéanamh ar thograí amhail an ceann a chuirtear chun cinn sa tuairim ó CESE(An pacáiste “Oiriúnach do 55”: sprioc aeráide an Aontais do 2030 i dtreo aeráidneodracht a bhaint amach) ( 1 ) arb é is aidhm dó na Ballstáit a spreagadh “Coimisiúin um Aistriú Cóir” a chur ar bun.
3.14.

Cuirtear éagsúlacht uirlisí agus ionstraimí le haghaidh forbairt uirbeach inbhuanaithe sa tréimhse chlársceidealaithe 2021-2027 ar fáil leis an mbeartas comhtháthaithe. Is é is aidhm do chuspóir beartais 5, “Eoraip atá níos gaire dá saoránaigh”, uirlisí sonracha a fhorbairt chun straitéisí forbartha áitiúla a chur chun feidhme i gcathracha agus i mbailte de gach méid. Méadaíodh ó 5 % go 8 % an cur in áirithe uirbeach íosta ó Chiste Forbraíochta Réigiúnaí na hEorpa i ngach Ballstát, lena ndírítear ar thosaíochtaí agus tionscadail a roghnaíonn na cathracha bunaithe ar na straitéisí sin. Ina theannta sin, cruthaíodh an Tionscnamh Uirbeach Eorpach chun tacaíocht níos comhleanúnaí a thairiscint do chathracha. Molann CESE go láidir go scaipfí deiseanna le haghaidh comhpháirtíochtaí téamacha ar an leibhéal áitiúil go leanúnach, agus go mbeadh na geallsealbhóirí ábhartha uile rannpháirteach iontu, lena n-áirítear CESE. Sa todhchaí, d’fhéadfadh cur in áirithe uirbeach a bheith níos airde.
Mar chuid dá phacáiste maidir le geilleagar cothrom agus inbhuanaithe, chuir an Coimisiún togra i láthair le haghaidh treoir i dtaca le dícheall cuí maidir le hinbhuanaitheacht chorparáideach (féach tuairim INT/973). Tá CESE den bharúil gur céim thábhachtach é an togra seo chun an urraim do chearta an duine a chur chun cinn mar oibleagáid ar ghnólachtaí agus ar stiúrthóirí. Mar sin féin, creideann CESE go bhfuil an-chuid laigí sa togra fós, mar shampla: an raon teoranta cur chun feidhme toisc nach bhfuil feidhm aige ach go díreach leis na mórchuideachtaí agus go hindíreach le FBManna ; gannionadaíocht na n-oibrithe; agus coincheapa doiléire dlíthiúla, amhail an ceanglas maidir le gaolmhaireachtaí “bunaithe” gnó. Creideann sé gur baolach go gcuirfidh na húdaráis agus na cúirteanna náisiúnta na coincheapa doiléire sin i bhfeidhm ar bhealaí difriúla, rud a chruthóidh éiginnteachtaí dlíthiúla d’oibrithe agus do chuideachtaí araon. Mar thoradh air sin, tá próiseas cothrom idirphlé idir an Coimisiún, an Pharlaimint agus an Chomhairle á iarraidh ag CESE d’fhonn na laigí sin a chur ina gceart agus éifeachtacht na hionstraime rialála a fhormheasfar sa deireadh a fheabhsú.

Mar chuid dá phacáiste maidir le geilleagar cothrom agus inbhuanaithe, chuir an Coimisiún togra i láthair le haghaidh treoir i dtaca le dícheall cuí maidir le hinbhuanaitheacht chorparáideach (féach tuairim INT/973). Tá CESE den bharúil gur céim thábhachtach é an togra seo chun an urraim do chearta an duine a chur chun cinn mar oibleagáid ar ghnólachtaí agus ar stiúrthóirí. Mar sin féin, creideann CESE go bhfuil an-chuid laigí sa togra fós, mar shampla: tá baol ann go ndéanfaí forálacha na treorach, nach bhfuil FBManna san áireamh iontu go sainráite, a leathnú go hindíreach de facto (1); gannionadaíocht na n-oibrithe; agus coincheapa doiléire dlíthiúla amhail an ceanglas maidir le gaolmhaireachtaí “bunaithe” gnó. Creideann sé gur baolach go gcuirfidh na húdaráis agus na cúirteanna náisiúnta na coincheapa doiléire sin i bhfeidhm ar bhealaí difriúla, rud a chruthóidh éiginnteachtaí dlíthiúla d’oibrithe agus do chuideachtaí araon. Mar thoradh air sin, tá próiseas cothrom idirphlé idir an Coimisiún, an Pharlaimint agus an Chomhairle á iarraidh ag CESE d’fhonn na laigí sin a chur ina gceart agus éifeachtacht na hionstraime rialála a fhormheasfar sa deireadh a fheabhsú.
3.12.

Is ábhar imní do CESE go bhféadfadh coinbhleachtaí tarlú idir na Ballstáit agus, go háirithe, idir na Ballstáit agus tíortha nach cuid den Aontas Eorpach iad, maidir le rogha nó úsáid ainm réigiúin agus seiceálacha iardheimhniúcháin. I gcás tásca geografacha trasteorann, tá an baol ann nach bhféadfar teacht ar chomhthoil faoin téarmaíocht atá le húsáid agus go bhfágfar táirgeoirí áirithe gan rochtain acu ar an gcosaint sin. Ba cheart an chumhacht pholaitiúil a bheith ag an gCoimisiún chun comhaontuithe a chaibidliú nuair a thagann cásanna den sórt sin chun cinn. Tá tábhacht ar leith ag baint leis an gcumhacht sin i réimse an rialaithe iardheimhniúcháin, ionas gur féidir critéir um measúnú comhréireachta a shainiú is infheidhme go cothrom ar dhá thaobh na teorann.
4.6.

Is rud lárnach i saol na ndaoine an chibearshlándáil. Is ollmhór na buntáistí atá ag gabháil leis an teicneolaíocht, agus nuair is iad sonraí na ndaoine atá i gceist, is airde fós an poitéinseal atá ann. Dá réir sin, áfach, is mó baol atá ann go rachaidh faisnéis thábhachtach luachmhar amú. Is maith is eol do CESE cé na rioscaí atá ann, agus i bhfianaise na gcásanna a bhí i mBallstáit éagsúla le déanaí, is mithid feasta gníomh a dhéanamh. Is mór an tábhacht atá le straitéis chomhordaithe chun an “cibirphíoráideacht” a chomhrac agus chun leibhéil na cibearshlándála a ardú. Mura mbeidh infheistíocht den chineál seo ann, ní bheidh sa togra ach rud gan fiúntas.
2.2.

Is é an togra an bloc tógála trasearnálach deireanach de straitéis sonraí an Choimisiúin agus comhtháthaítear leis acquis foriomlán bheartas digiteach an Aontais, lena n-áirítear an Rialachán Ginearálta maidir le Cosaint Sonraí (RGCS), an Treoir maidir le Faisnéis ón Earnáil Phoiblí, an Rialachán maidir le saorshreabhadh sonraí agus an chaibidlíocht atá ar siúl faoi láthair maidir leis an nGníomh um an Intleacht Shaorga, an Rialachán maidir le R-phríobháideachas agus an Ionstraim um Sheirbhísí Digiteacha. Ar deireadh, is é an cuspóir atá leis leithdháileadh luacha níos cothroime a chruthú trí aghaidh a thabhairt ar chásanna ina n-úsáideann roinnt gníomhaithe sonraí go heisiach. Molann CESE go mbeidh sainmhíniú níos soiléire againn ar cad is úsáideoir ann agus ar chatagóirí sonraí chomh maith le cearta úsáideoirí a áirithiú.
3.5.1.

San am céanna, is eol do CESE an tábhacht, i gcomhréir le luachanna an Aontais, a bhaineann le saortháirgeadh faisnéise agus le saor-rochtain ar fhíricí agus ar shonraí atá ábhartha don phobal. Dá bhrí sin, nuair a chuirtear bearta éigeandála chun feidhme, ní mór do na Ballstáit agus do ghníomhaireachtaí an Aontais a ráthú i gcónaí go mbeidh an tsaoirse gníomhaíochta agus cumarsáide is fearr is féidir ann do na meáin neamhspleácha atá ar an láthair i limistéir ina bhfuil ionstraimiú á dhéanamh ar imircigh, agus ag an am céanna, rialacha soiléire agus trédhearcacha a leagan síos maidir le rochtain a fháil ar shaoráidí ina ndéantar imircigh a óstáil agus a mbíonn teagmháil ag imircigh leo.
2.3.

Is é Stáit Aontaithe Mheiriceá atá chun tosaigh sa dearadh leathsheoltóirí agus, anuas air sin, ritheadh Acht i gComhdháil na Stát Aontaithe in Eanáir 2021 maidir le Dreasachtaí Cuiditheacha a Chruthú chun Leathsheoltóirí a chur á dtáirgeadh le haghaidh SAM ( Creating Helpful Incentives to Produce Semiconductors (CHIPS) for America Act ). San Áise, is sa Téaváin go háirithe atá an táirgeadh comhchruinnithe agus is ansin a tháirgtear thart ar 70 % den táirgeadh iomlán agus 90 % de na slisní is ardfhorbartha. Cé go bhfuil paindéim COVID-19 ina cúis leis an nganntanas atá ann faoi láthair, níor cheart tábhacht an iomaíochais eacnamaíoch idir Washington agus Béising a fhágáil as an áireamh. I gcomhthéacs an iomaíochais eacnamaíoch sin fágtar an Téaváin ar thús cadhnaíochta san iomaíocht theicneolaíoch idir an dá cheann feadhna.
3.3.3.

Tá sé á chur i bhfios go láidir ag CESE freisin go gcuideoidh cur chun cinn saoráidí táirgeachta Eorpacha le cuspóirí an Chomhaontaithe Ghlais don Eoraip a bhaint amach. Ní hamháin go ndéanfar na slabhraí soláthair agus na bealaí iompair a ghiorrú, ach trí infheistiú i dteicneolaíochtaí táirgthe úrscothacha, laghdófar an brú ar an gcomhshaol agus díreofar ar an úsáid is fearr is féidir a bhaint as amhábhair, ar an athchúrsáil is cuimsithí agus is féidir a dhéanamh ar dhramhaíl agus ar chóireáil éifeachtúil uisce óil. Ar an gcaoi sin, ní hamháin go ndíreoidh táirgeadh na glúine is déanaí sliseanna ar an éifeachtúlacht fuinnimh a fheabhsú, ach freisin ar an lorg comhshaoil a laghdú.